**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „НАПРЕДЪК”1920 С. ЧАЙКА ЗА ПЕРИОДА 2019 г.**

Уважаеми госпожи и господа,

В наши дни на читалищата е отредена ролята като средище за запазване, поддържане и възраждане на традициите и обичаите в съвременно оборудвани зали и мероприятия за всестранно развитие на младите хора съобразно с техните интереси.Читалищата са самостоятелни юридически единици и се издържат от държавни субсидии, наеми, общински субсидии, дарения и др.

НЧ”Напредък”1920 с. Чайка се намира на 15 км. От община Провадия.

Селото е малко и преобладават предимно възрастни хора от миналата година започнаха да се връщат и млади семейства и да живеят постоянно тук.

Читалището работи с хора от селото, но и с приходящи, които не са малко и се включват в мероприятията на селото.

Измина още една година за която ще Ви направим отчет за работата ни.

Ще започнем с първия празник на годината”бабин ден”. Той бе отбелязан в салона на читалището с традиционния ритуал. Следващия от празниците е „Трифон Зарезан”. Той бе отбелязан със зарязване на лозята, с традиционна погача, домашна наденица, вино и др. Той бе отпразнуван от много жители и гости на селото – на лозето на Иван Демирев. На големия празник „Дена на влюбените” празнувахме в салона на читалището заедно с новодошлите млади семейства. Песни, танци, целувки и веселие до зори. За деня на самодееца и Баба Марта раздадохме мартеници и направихме събиране в механата на един от жителите в с. Чайка с почерпка, песни, весели и случки и истории. 8 март отпразнувахме на Рибарника в с. Цонево. На всяка жена беше поднесено цвете за да се усмихва повече и да се почувства жена в истинския смисъл на думата. На Велик Ден се събрахме и всеки донесе яйца и козунак, правен в домашни условия. Ядохме козунаци, борихме се с яйца и накрая завършихме с кръшно хоро на площада. През месец април участвахме в събора в с. Блъсково”Чисто, хубаво, Добро”. След това взехме участие в гр. Суворово в събора”Като жива вода”. На Суворово взехме 2 място. През месец юни взехме участие в събор в гр. Нови пазар”Станата пее” и следващото беше в с. Климентово”За да остане българското”. От там нататък продължаваха изявите в с. Голица”За да запазим старите български традиции”, след това в с.Аспарухово”Ченге, пее и танцува”. Ходихме и в с. Добрина събора на „Селото на орехите” и завършихме участието в гр. Варна МОЛ – НМФ „ Фолклорен изгрев”. Доста хора направиха дарение на читалището от книги и вещи за музейната сбирка, за което читалищното настоятелство им благодари.

Пред изминалата година направихме частичен ремонт на покрива с наши средства, тъй като на три места покрива течеше. Наред с всичко хубаво трябва да сме и самокритични. Не успяхме през изминалата година да направим музейната сбирка тъй като покрива има нужда от голям ремонт, но материалите за сбирката са съхранени. Успяхме да направим постъпки и ни одобриха, и открихме пенсионерски клуб, за развлечение на пенсионерите. В момента сме в процес на ремонт на помещението за пенсионерския клуб. Успяхме чрез докладни и комуникации с тези от които зависи стигнахме до споразумение за отпускане средства за ремонт на покрива. Надявам се, че с Ваша помощ и Вашия доброволен труд ще можем по бързо да направим пенсионерския клуб за да се ползва рационално от всички пенсионери.

Благодаря Ви за вниманието!